wannaphong/clean_thaiwikipedia huggingface dataset:
# ชางจี๋
ชางจี๋ เป็นนครระดับอำเภอแห่งหนึ่งตั้งอยู่ทางตอนเหนือของเขตปกครองตนเองซินเจียงอุยกูร์ อยู่ห่างจากอุรุมชี เมืองหลวงของซินเจียง ไปทางตะวันตกประมาณ  มีผู้อยู่อาศัยประมาณ 390,000 คน เป็นเมืองศูนย์กลางของจังหวัดปกครองตนเองชนชาติหุย ชางจี๋ บริเวณทางตะวันออกเฉียงเหนือของตัวเมืองปัจจุบัน มีกำแพงและซากโบราณสถานอื่น ๆ ของเมืองในสมัยราชวงศ์ถัง ซึ่งมักเรียกกันว่า เมืองโบราณชางจี๋

ที่ชางจี๋ เป็นที่ตั้งของสหพันธ์อุตสาหกรรมและการพาณิชย์ (Federation of Industry and Commerce) พื้นที่บริเวณรอบ ๆ เมืองชางจี๋ มีการปลูกพืชผลการเกษตร เลี้ยงสัตว์ และการปลูกพืชน้ำมัน ซึ่งเป็นส่วนสำคัญของเศรษฐกิจของเมือง และยังเป็นที่ตั้งของมหาวิทยาลัยชางจี๋ (Changji University)

 ภูมิอากาศ 

 การขนส่ง 
การขนส่งหลัก ๆ ในชางจี๋ ได้แก่ ทางหลวงจีนหมายเลข 312, ทางรถไฟสายซินเจียงเหนือ และทางรถไฟสายอุรุมชี–จิงเหอ สายที่ 2
# ศุภลักษณ์ อัมพุช
ศุภลักษณ์ อัมพุช (เกิด 19 มกราคม พ.ศ. 2498)  เป็นนักธุรกิจชาวไทย ปัจจุบันดำรงตำแหน่งประธานกรรมการบริหารกลุ่มเดอะมอลล์ จากข้อมูลของนิตยสาร ฟอบส์ ฉบับภาษาไทย ในปี พ.ศ. 2566 ศุภลักษณ์เป็นเศรษฐินีที่มีทรัพย์สินอยู่ที่ 69,420 ล้านบาท เป็นลำดับที่ 15 ของไทย

ประวัติ
ศุภลักษณ์ อัมพุช เป็นบุตรคนที่ 2 ของนายศุภชัยและนางบุญเลี้ยง (สกุลเดิม กันเขตต์) มารดาถึงแก่กรรมตั้งแต่เธอยังเด็ก

ศุภลักษณ์สำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัย ระดับปริญญาตรีที่คณะเภสัชศาสตร์ มหาวิทยาลัยมหิดล  ด้วยเกียรตินิยมอันดับ 1 ศึกษาต่อระดับปริญญาโทในสาขาวิชาเภสัชอุตสาหกรรม มหาวิทยาลัยเพอร์ดู สหรัฐ กลับมาเป็นอาจารย์คณะเภสัชศาสตร์ สาขาเภสัชอุตสาหกรรม มหาวิทยาลัยมหิดลอยู่ช่วงหนึ่ง รวมถึงการเป็นผู้แทนขายยา บริษัท แอตแลนติก จำกัด ก่อนตัดสินใจมาช่วงทำงานต่อจากคุณพ่อ นายศุภชัย ผู้ก่อตั้งกลุ่มเดอะมอลล์ ซึ่งขณะนั้นกำลังทำโครงการเดอะมอลล์ ราชดำริ เมื่อ พ.ศ. 2524 แต่ก็ประสบกับภาวะขาดทุนทำให้ต้องปิดสาขานี้ไปเมื่อ พ.ศ. 2531

เมื่อไม่สำเร็จจากโครงการในเมือง เดอะมอลล์เข้าหากลุ่มลูกค้าย่านชานเมืองแทน โดย พ.ศ. 2532 จากพื้นที่สวนมะพร้าวย่านฝั่งธนบุรีถูกพัฒนาเป็นเดอะมอลล์ ท่าพระ ต่อมา พ.ศ. 2534 เปิดเดอะมอลล์ งามวงศ์วาน พ.ศ. 2537 เปิดตัวพร้อมกันทั้งสาขาบางแคและเดอะมอลล์ 8 สาขาบางกะปิ จากนั้นได้จับกลุ่มลูกค้าที่มีรายได้สูงขึ้นเป็นครั้งแรกด้วยการเปิดโครงการเอ็มโพเรียม ร่วมกับกลุ่มโสภณพนิช เมื่อ พ.ศ. 2540 แม้จะเกิดวิกฤตต้มยำกุ้ง แต่รายได้ของดิเอ็มโพเรียมในปีแรกก็ทำได้ดี ภายหลังได้มีโครงการ ดิ เอ็มดิสทริค ประกอบไปด้วย 3 ศูนย์การค้าหลัก คือ เอ็มโพเรียม เอ็มควอเทียร์ และเอ็มสเฟียร์ จนกระทั่งเปิดสยามพารากอนจากการร่วมทุนกับสยามพิวรรธน์ เธอรับบทบาทเป็นกำลังหลักในการสร้างสยามพารากอนให้เป็นจุดหมายปลายทางในการท่องเที่ยวที่สำคัญของกรุงเทพ

ด้านตำแหน่งการทำงาน ศุภลักษณ์เริ่มทำงานในตำแหน่ง ผู้จัดการฝ่ายการค้า บริษัท เดอะมอลล์ ดีพาร์ท เม้นท์สโตร์ จำกัด ปัจจุบันเธอดำรงตำแหน่งรองประธานกรรมการบริหารอาวุโส บริษัท เดอะมอลล์ กรุ๊ป จำกัด รองประธานกรรมการบริหารอาวุโส บริษัท ดิ เอ็มโพเรียม ช้อปปิ้ง คอมเพล็กซ์ จำกัด และรองประธานกรรมการบริหาร บริษัท สยามพารากอน ดีเวลลอปเม้นท์ จำกัด

พ.ศ. 2564 ศุภลักษณ์ได้รับมอบเครื่องราชอิสริยาภรณ์ชั้นสูงสุดของประเทศฝรั่งเศส เชอวาลีเยเลฌียงดอเนอร์ ชั้นอัศวิน (Chevalier de la Légion d'Honneur) เพื่อยกย่องและเชิดชูบุคคลที่มีผลงานโดดเด่น ในการส่งเสริมและพัฒนาธุรกิจแฟชั่นแบรนด์หรูของฝรั่งเศสในประเทศไทย จากข้อมูลเมื่อ พ.ศ. 2566 ศุภลักษณ์เป็นเศรษฐินีที่มีทรัพย์สินอยู่ที่ 69,420 ล้านบาท เป็นลำดับที่ 15 ของไทย จากนิตยสาร ฟอบส์

 รางวัล 
 World Retail Hall of Fame 2024
# เท็กซัส โฮลเอ็ม (วิดีโอเกม)
เท็กซัส โฮลเอ็ม  เป็นเวอร์ชันเอกซ์บอกซ์ไลฟ์อาร์เคดของรูปแบบโป๊กเกอร์ที่ได้รับความนิยมที่มีชื่อเดียวกันซึ่งพัฒนาโดยบริษัททิกเกมส์ โดยได้รับการเปิดตัวเมื่อวันที่ 23 สิงหาคม ค.ศ. 2006 และเป็นเกมเอกซ์บอกซ์ไลฟ์อาร์เคด เกมแรกที่มีให้ดาวน์โหลดฟรี (ในช่วงเวลาจำกัด) ซึ่งหลังจาก 48 ชั่วโมง จะไม่มีการดาวน์โหลดฟรีอีกต่อไป นอกจากนี้ ยังมีให้ในเอกซ์บอกซ์ไลฟ์อาร์เคดอันพลักด์ วอล. 1 ซึ่งมีจำหน่ายสำหรับการซื้อปลีก รวมทั้งคอนโซลเอกซ์บอกซ์ 360 พรีเมียม และเฟิร์มแวร์ซูน

เกมนี้มีโหมดผู้เล่นเดี่ยวสามโหมด รวมถึงการเล่นแบบมาตรฐาน, การเล่นแบบทัวร์นาเมนต์ และสถานการณ์ต่าง ๆ นอกจากนี้ ยังรองรับผู้เล่นสูงสุดแปดคนในเอกซ์บอกซ์ไลฟ์ และปัจจุบันได้รองรับกล้องเอกซ์บอกซ์ไลฟ์วิชัน

ทั้งนี้ ในเดือนพฤศจิกายน ค.ศ. 2006 เงินที่อยู่ในครอบครองของผู้เล่นทุกคนและกระดานผู้นำของเกมถูกรีเซ็ต เพื่อ "ขจัดคะแนนที่สูงเกินจริง" ที่ผู้เล่นบางคนทำได้ อันเป็นผลมาจากการเอาเปรียบ"Texas Hold 'em patched", Eurogamer.net, by Tom Branwell, November 29, 2006; web page retrieved February 18, 2010.
# มหาพิภพลีอาเดล
มหาพิภพลีอาเดล  เป็นซีรีส์ไลต์โนเวลญี่ปุ่น เขียนโดย Ceez และวาดภาพประกอบโดยเท็มมาโซะ เผยแพร่ออนไลน์ระหว่างเดือนพฤศจิกายน พ.ศ. 2553 ถึง พ.ศ. 2555 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์เอ็นเตอร์เบรนได้ลิขสิทธิ์ตีพิมพ์เป็นหนังสือในเครือฟามิตสึบุงโกะตั้งแต่เดือนมกราคม พ.ศ. 2562 ปัจจุบันวางจำหน่ายถึงเล่มที่ 8 ซีรีส์มังงะดัดแปลง แต่งเรื่องโดยเรียว ซูซูกาเซะ และวาดภาพโดยดาชิโอะ สึกิมิ เผยแพร่ออนไลน์ผ่านเว็บไซต์ เด็งเงกิเพลย์สเตชันคอมิกเว็บ ของสำนักพิมพ์แอสกีเมเดียเวิกส์ตั้งแต่เดือนกรกฎาคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีีีีีรีส์อนิเมะดัดแปลงผลิตโดยสตูดิโอมาโฮฟิล์ม ออกอากาศตั้งแต่เดือนมกราคมถึงมีนาคม พ.ศ. 2565 

 ตัวละคร
# การสันนิษฐานว่าบริสุทธิ์
การสันนิษฐานว่าบริสุทธิ์  เป็นหลักกฎหมายซึ่งถือว่า ทุกคนที่ถูกกล่าวหาว่ากระทำความผิดอาญา จะต้องได้รับการสันนิษฐานไว้ก่อนว่าบริสุทธิ์จนกว่าจะพิสูจน์ได้ว่าผิดจริง ตามหลักนี้ผู้กล่าวหามีภาระต้องพิสูจน์ข้อกล่าวหานั้นด้วยการเสนอพยานหลักฐานที่ทำให้ผู้วินิจฉัยข้อเท็จจริงเชื่อมั่นว่าผู้ถูกกล่าวหากระทำความผิดจริง ถ้าไม่สามารถพิสูจน์เช่นนั้นจนสิ้นข้อสงสัยตามสมควร ก็จะต้องยกประโยชน์แห่งความสงสัยให้แก่ผู้ถูกกล่าวหา โดยตัดสินว่าผู้ถูกกล่าวหาไม่มีผิด และปล่อยตัวผู้ถูกกล่าวหาไป pp. 133–34. หลักนี้มีหลักตรงกันข้าม คือ การสันนิษฐานว่าผิด

ในทางประวัติศาสตร์ หลักกฎหมายนี้ปรากฏในระบบกฎหมายของหลายอารยธรรม เช่น ใน ประชุมกฎหมายแพ่ง ของพระเจ้าจัสติเนียนที่ 1 แห่งจักรวรรดิโรมันตะวันออก เมื่อคริสต์ศตวรรษที่ 6 นั้น มีหลักทั่วไปในเรื่องพยานหลักฐานว่า "การพิสูจน์ตกอยู่กับผู้กล่าวอ้าง มิใช่ผู้ปฏิเสธข้อกล่าวอ้าง" และต่อมาจักรพรรดิอันโตนีนุส ปิอุสแห่งจักรวรรดิเดียวกัน ได้นำหลักการนี้เข้าบรรจุไว้ในกฎหมายอาญาSee Bury, p. 527 ในปัจจุบันหลายประเทศที่ใช้กฎหมายระบบซีวิลลอว์ซึ่งแตกแขนงออกมาจากกฎหมายโรมันนั้น ได้รับหลักกฎหมายนี้ไว้ในกฎหมายของตน ในจำนวนนี้รวมถึงประเทศจีน ประเทศบราซิลDecree-Law 3689|date=August 2012 ประเทศโปแลนด์ ประเทศฝรั่งเศสCode de procédure pénale, article préliminaire  ประเทศฟิลิปปินส์People vs. Masalihit, decision of the Supreme Court of The Philippines  ประเทศโรมาเนีย ประเทศสเปน และประเทศอิตาลี 

ส่วนในประเทศไทยนั้น ถือหลักตรงกันข้ามมาแต่โบราณว่า "ให้สันนิษฐานว่าผิดไว้ก่อน" ทำให้ทันทีที่บุคคลถูกกล่าวหาก็จะถูกปฏิบัติราวกับเป็นผู้ผิด และมีการพิสูจน์ความผิดด้วยการทรมานอันเรียกว่า จารีตนครบาล หรือการอ้างอำนาจเหนือธรรมชาติ จนกระทั่งยกเลิกไปในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เมื่อ พ.ศ. 2439 โดยทรงเห็นว่า เป็นวิธีที่ "เสื่อมเสียยุติธรรม" แต่ก็มีข้อวิพากษ์วิจารณ์ว่า ประเทศไทยในปัจจุบันยังมีการปฏิบัติต่อบุคคลโดยขัดต่อหลักการสันนิษฐานว่าบริสุทธิ์

ในระดับสากลนั้น การสันนิษฐานว่าบริสุทธิ์เป็นสิทธิมนุษยชนตามปฏิญญาสากลว่าด้วยสิทธิมนุษยชน ข้อ 11

หมายเหตุ

 ในภาษาไทยเรียกหลายอย่าง เช่น "การสันนิษฐานว่าบริสุทธิ์" "การสันนิษฐานไว้ก่อนว่าบริสุทธิ์" "การสันนิษฐานว่าเป็นผู้บริสุทธิ์" "การสันนิษฐานไว้ก่อนว่าเป็นผู้บริสุทธิ์" "การสันนิษฐานความบริสุทธิ์" ฯลฯ
# โคฟุง
โคฟุง  เป็นสุสานดินขนาดใหญ่ที่พบได้ในเอเชียตะวันออกเฉียงเหนือ โดยเฉพาะที่บริเวณเกาะต่าง ๆ ของประเทศญี่ปุ่น โคฟุงส่วนใหญ่ถูกสร้างขึ้นมาในช่วงคริสต์ศตวรรษที่ 3 จนถึงช่วงคริสต์ศตวรรษที่ 7岡田裕之「前方後円墳」『日本古代史大辞典』大和書房、2006年。 

คำว่า "โคฟุง" มีที่มาจากคำว่า "ยุคโคฟุง" ซึ่งหมายถึงช่วงเวลาระหว่างคริสต์ศตวรรษที่ 3 จนถึงคริสต์ศตวรรษที่ 6 ในประวัติศาสตร์ญี่ปุ่น โคฟุงเป็นเนินดินที่มีรูปร่างหลากหลายและแตกต่างกันออกไปตามช่วงเวลาที่ถูกสร้างขึ้นมา

 ภาพรวม 
โคฟุงแต่ละแห่งมีเนินดินรูปร่างแตกต่างกันออกไป แต่รูปร่างที่พบบ่อยที่สุดคือรูปกุญแจ กล่าวคือ เมื่อมองจากด้านบน จะเห็นเนินดินด้านหนึ่งเป็นรูปวงกลม ส่วนอีกด้านหนึ่งเป็นสี่เหลี่ยม นอกจากรูปกุญแจแล้ว โคฟุงหลาย ๆ แห่งยังมีรูปร่างเป็นวงกลม หรือสี่เหลี่ยมด้วย 

โคฟุงบางแห่งอาจยาวเพียงไม่กี่เมตร ส่วนบางแห่งอาจยาวนับร้อยเมตรก็ได้ โคฟุงที่ใหญ่ที่สุดคือไดเซ็งโคฟุง มีความยาว 400 เมตร เป็นสุสานของจักรพรรดินินโตกุ ตั้งอยู่ที่นครซาไกในจังหวัดโอซากะ

 ที่ตั้งและจำนวน 
มีการค้นพบโคฟุงนับแสนแห่งทั่วประเทศญี่ปุ่น แม้แต่เกาะที่ห่างไกล เช่น เกาะนิชิโนะชิมะ ซึ่งตั้งอยู่ในทะเลญี่ปุ่น ก็มีการค้นพบโคฟุงเช่นกัน島根県遺跡データベース　Archaeological Database of Shimane（Japanese）

มีการค้นพบโคฟุงทั้งหมด 161,560 แห่ง (ข้อมูลจากปี ค.ศ. 2001) จังหวัดเฮียวโงะมีจำนวนโคฟุงมากที่สุด (16,577 แห่ง) ส่วนจังหวัดชิบะมีมากเป็นอันดับสอง (13,112 แห่ง) 兵庫県教育委員会 兵庫県の遺跡・遺物数の全国的な位置（pdf file, Japanese）

 ประวัติ 
thumb|อิชิบุไตโคฟุง ตั้งอยู่ที่จังหวัดนาระ
thumb|ทัศนียภาพรอบๆ ฮาชิฮากะโคฟุง ในจังหวัดนาระ

 ยุคยาโยอิ 
โคฟุงส่วนใหญ่ที่สร้างขึ้นในยุคยาโยอิจะมีลักษณะเป็นเนินดินรูปสี่เหลี่ยมจัตุรัสที่ถูกล้อมรอบโดยลำเหมือง ตัวอย่างโคฟุงจากยุคยาโยอิที่เด่นชัดที่สุด คือ เนินสุสานทาเท็ตสุกิ ตั้งอยู่ที่เมืองคูราชิกิ จังหวัดโอกายามะ เป็นโคฟุงกว้าง 5 เมตร ยาว 45 เมตร และสูง 5 เมตร รอบๆ โคฟุงมีการค้นพบชิ้นส่วนเครื่องปั้นดินเผา และภายใต้สุสานยังมีห้องอยู่ด้วย

 ยุคโคฟุงตอนต้น 
โคฟุงรูปกุญแจแห่งแรกๆ ถูกสร้างขึ้นที่บริเวณ ทางฝั่งตะวันออกเฉียงใต้ของที่ราบลุ่มนาระ ตัวอย่างโคฟุงที่สร้างขึ้นในยุคนี้ คือ ฮาชิฮากะโคฟุง มีความยาว 280 เมตร และสูงถึง 30 เมตร จะสังเกตได้ว่า ในยุคโคฟุงตอนต้นนั้น มีการสร้างโคฟุงที่ขนาดใหญ่ขึ้นกว่าเดิม

 ยุคโคฟุงตอนกลาง 

 ยุคโคฟุงตอนปลาย 
ประเพณีการสร้างสุสานโคฟุงถูกล้มเลิกไปในช่วงคริสต์ศตวรรษที่ 6 ตอนปลาย เนื่องจากมีการปฏิรูปครั้งใหญ่ และมีการเผยแพร่ศาสนาพุทธเข้ามาในญี่ปุ่น
# เขตเฉิงไห่
เฉิงไห่ ในภาษาจีนกลาง หรือ เถ่งไฮ่ ในภาษาแต้จิ๋ว (ไปรษณีย์: Tenghai; แต้จิ๋ว: Thěng Hài) เป็นเขตหนึ่งของนครซัวเถา มณฑลกวางตุ้ง สาธารณรัฐประชาชนจีน

เฉิงไห่ตั้งอยู่บนสามเหลี่ยมปากแม่น้ำหาน ทางตะวันออกเฉียงใต้ของมณฑลกวางตุ้ง โดยมีช่วงกว้างยาวตั้งแต่ลองจิจูด 116°41' ถึง 116°54' ตะวันออก และละติจูด 23°23' ถึง 23°38' เหนือ เฉิงไห่เป็นศูนย์กลางการคมนาคมขนส่งที่สำคัญของพื้นที่บริเวณภาคตะวันออกของมณฑลกวางตุ้ง พื้นที่ทางตะวันออกเฉียงใต้ของมณฑลฝูเจี้ยน และทางใต้ของมณฑลเจียงซี ซึ่งเป็นที่รู้จักในนาม "ประตูสู่กวางตุ้งตะวันออก" พื้นที่ทั้งหมดของเขตนี้คือ 345.23 ตารางกิโลเมตร"自然地理"  Website of Chenghai Government. Retrieved January 7, 2015.

 ประวัติศาสตร์ 
left|250px|thumb|แผนที่อำเภอเฉิงไห่ในสมัยราชวงศ์หมิง

เฉิงไห่เป็นที่รู้จักในฐานะหนึ่งใน "แปดอำเภอของแต้จิ๋ว"  ในสมัยราชวงศ์ชิงและยุคสาธารณรัฐจีน เฉิงไห่ก่อตั้งขึ้นเป็นอำเภอเมื่อปี ค.ศ. 1563 โดยแยกออกมาจากพื้นที่ส่วนที่เป็นชายฝั่งทะเลของอำเภอไห่หยาง อำเภอเจียหยาง และอำเภอเหราผิง เป็นอำเภอใหม่ขึ้นกับจังหวัดแต้จิ๋ว (เฉาโจว) คำว่า เฉิงไห่ มีความหมายว่า "กำจัด[วอโค่วแห่ง]ท้องทะเล"  มีที่มาจากเหตุการณ์การจู่โจมของวอโค่วในสมัยจักรพรรดิเจียจิ้ง ซึ่งก็เป็นเหตุให้มีการก่อตั้งเฉิงไห่ขึ้นด้วย广东省澄海方言同音字汇 Retrieved March 14, 2016. เฉิงไห่ถูกยุบในปี 1666 เมื่อครั้งที่จักรพรรดิคังซีสั่งห้ามการค้าต่างประเทศ แต่ได้ก่อตั้งขึ้นมาใหม่ในอีก 7 ปีต่อมา

ในปี 1860 ซัวเถา ซึ่งตั้งอยู่ทางตะวันตกเฉียงใต้ของเฉิงไห่ ได้เปิดให้ชาวต่างชาติเข้ามาค้าขายและกลายเป็นท่าเรือการค้าตามสนธิสัญญาเทียนสิน汕头开埠 潮商崛起 ต่อมาซัวเถาก็ได้แยกตัวออกจากเฉิงไห่และยกฐานะเป็นนครในปี 1921 แล้วให้อำเภอเฉิงไห่มาเป็นอำเภอขึ้นกับนครซัวเถา วันที่ 21 มิถุนายน 1939 กองทหารญี่ปุ่นได้บุกเข้ายึดเมืองเฉิงไห่日军入侵 汕头沦陷  และได้ยึดครองเฉิงไห่จนถึงวันที่ 15 สิงหาคม 1945 กองทัพปลดปล่อยประชาชนคอมมิวนิสต์ได้ยึดเมืองเฉิงไห่เมื่อวันที่ 24 ตุลาคม 1949 ภายหลังการก่อตั้งสาธารณรัฐประชาชนจีนเพียง 23 วัน

ตั้งแต่ปี 1994 เป็นต้นมา อำเภอเฉิงไห่ได้รับการยกฐานะเป็นนครระดับอำเภอ และบริหารโดยมณฑลโดยตรง (ในความปกครองดูแลโดยซัวเถา) วันที่ 19 พฤษภาคม 2003 จากการที่เฉิงไห่ได้รับอิทธิพลจากการขยายตัวของเมืองซัวเถา ทำให้เฉิงไห่เปลี่ยนสถานะเป็นเขตหนึ่งของตัวเมืองซัวเถาจนถึงปัจจุบัน เฉิงไห่ได้เป็นส่วนหนึ่งของเขตเศรษฐกิจพิเศษซัวเถาเมื่อวันที่ 1 พฤษภาคม 2011汕头经济特区扩至全市

 บุคคลที่มีชื่อเสียง 
 ฉิน มู่: นักเขียนสมัยใหม่ที่มีชื่อเสียง

บรรพบุรุษของบุคคลต่อไปนี้เกิดในเฉิงไห่ (เถ่งไฮ่):
ชาติชาย ชุณหะวัณ: อดีตนายกรัฐมนตรีของประเทศไทย
เฉิน ยฺหวี่ลู่ : นักเศรษฐศาสตร์ นักการศึกษา นักเขียน และนักการเมืองชาวจีน รองผู้ว่าการธนาคารประชาชนจีน
แซมมี เจิ้ง : นักร้องและนักแสดงชาวฮ่องกง
ปรีดี พนมยงค์ : อดีตนายกรัฐมนตรีและรัฐบุรุษอาวุโสของประเทศไทย
สมเด็จพระเจ้ากรุงธนบุรี (แต้จิ๋ว: Dênchao): พระมหากษัตริย์พระองค์แรกและพระองค์เดียวแห่งอาณาจักรธนบุรี
# ไบแนนซ์
ไบแนนซ์  เป็นกระดานแลกเปลี่ยนคริปโทเคอร์เรนซีที่ใหญ่ที่สุดในโลกตามปริมาณการซื้อขายคริปโทเคอร์เรนซี ก่อตั้งในปี พ.ศ. 2560 โดยชาวแคนาดาเชื้อสายจีน ฉางเผิง เจ้า ปัจจุบันจดทะเบียนที่หมู่เกาะเคย์แมน ฉางเผิง เจ้า เป็นโปรแกรมเมอร์พัฒนากระดานซื้อขายหลักทรัพย์ และเขาได้พัฒนาไบแนนซ์ โดยเริ่มต้นจากการที่จดทะเบียนในประเทศจีน แต่ภายหลังได้ย้ายออกจากประเทศเนื่องจากการเข้มงวดของรัฐบาลจีน

บริษัทไบแนนซ์ได้มีการพัฒนาโทเคนคริปโทเตอร์เรนซีของตัวเอง 2 โทเคน คือ ไบแนนซ์ (Binance - BNB) เมื่อมิถุนายน 2560 ทำงานบนบล็อกเชนชื่อไบแนนซ์สมาร์ตเชน (Binance Smart Chain - BSC), และไบแนนซ์ยูเอสดี (BUSD) ที่เป็นสเตเบิลคอยน์ ที่ยึดราคาตามสกุลเงินดอลลาร์ใช้สำหรับการแลกเปลี่ยนภายในกระดานแลกเปลี่ยนของไบแนนซ์ 

ปัจจุบันไบแนนซ์ถูกตรวจสอบโดยกระทรวงยุติธรรมสหรัฐในข้อหาฟอกเงินและหนีภาษี
# สเตเบิลคอยน์
สเตเบิลคอยน์  คือ คริปโทเคอร์เรนซีที่มีราคาอ้างอิงกับราคาอื่น เช่นสกุลเงินใดสกุลหนึ่ง สินค้าอุปโภคบริโภค สินค้าแลกเปลี่ยน อาทิ โลหะ หรือ น้ำมัน หรือแม้แต่คริปโทเคอร์เรนซีสกุลอื่นเอง สเตเบิลคอยน์สามารถแบ่งได้เป็น 2 ประเภทหลักคือ ประเภทที่มีสินทรัพย์หนุน โดยความผันผวนของสเตเบิลคอยน์ประเภทนี้ขึ้นอยู่กับการเปลี่ยนแปลงของราคาสินทรัพย์ที่หนุนอยู่ กับประเภทที่ไม่มีสินทรัพย์หนุน

 ตัวอย่างของสเตเบิลคอยน์ 
 สเตเบิลคอยน์  ผู้พัฒนา  ประเภทสินทรัพย์หนุน USDT เทเธอร์  เทเธอร์  ยังเป็นข้อถกเถียงBloomberg, Anyone Seen Tether's Billions? USDC ยูเอสดีซี  เซอร์เคิล และ คอยน์เบส  สกุลเงินหลักCentre.io USDC BUSD  ไบแนนซ์  สกุลเงินดอลลาร์สหรัฐ UST  เทอร์รา  ลูนา
 อ้างอิง
# ลูนา
ลูนา ในภาษาละตินหมายถึง ดวงจันทร์ของโลก และอาจหมายถึง
 ลูนา (ชื่อ) ชื่อต้นของบุคคล
 ลูนา (เทพปกรณัม) เทพปกรณัมสัญลักษณ์ของดวงจันทร์
 ลูนา (วงดนตรี) วงดนตรีจากประเทศเกาหลีใต้
 ลูนา (คริปโทเคอร์เรนซี) คริปโทเอร์เรนซีจากโครงการเทอร์รา
 ลูน่าออนไลน์ เกมออนไลน์จากประเทศเกาหลีใต้
 โครงการลูนา โครงการสำรวจดวงจันทร์ของสหภาพโซเวียต

 บุคคล 
 ลูนา (นักร้องชาวเกาหลีใต้)
 ลูนา (นักร้องชาวโปแลนด์)
 ลูนา (นักร้องชาวยูเครน)

 ตัวละครในบันเทิงคดี 
 ลูนา ตัวละครจากการ์ตูนเรื่อง โอ โชว์ ดา ลูนา!
 ลูน่า ตัวละครจากภาพยนตร์อนิเมะเรื่อง โดราเอมอนเดอะมูฟวี่: โนบิตะสำรวจดินแดนจันทรา
 ลูนา หรือ ชิโอริ ตัวละครจากการ์ตูนเรื่อง คุณครูจอมเวท เนกิมะ!
 ลูน่า หรือ รุกะ ตัวละครจากการ์ตูนเรื่อง ยูกิโอ 5D's
 ราชินีลูนา ตัวละครจากการ์ตูนเรื่อง วิงซ์คลับ
 เจ้าหญิงลูนา ตัวละครจากการ์ตูนเรื่อง มายลิตเติ้ลโพนี่ มิตรภาพอันแสนวิเศษ
 ลูน่า (เซเลอร์มูน) ตัวละครจากการ์ตูนเรื่อง เซเลอร์มูน
 ลูน่า ลาวด์ ตัวละครจากการ์ตูนเรื่อง เดอะลาวด์เฮาส์
 ลูน่า เลิฟกู๊ด ตัวละครจากนวนิยายแฟนตาซีเรื่อง แฮร์รี่ พอตเตอร์
 ชิโรงาเนะ ลูน่า ตัวละครจากวิดีโอเกมเรื่อง ริวเซย์ โนะ ร็อคแมน (วิดีโอเกม)
 มิตสึยะ ลูน่า ตัวละครจากการ์ตูนเรื่อง โตเกียว รีเวนเจอร์ส
 เลโอนาร์โด ลูน่า - ตัวละครจากการ์ตูนเรื่อง ขังดวลแข้ง
 ลูน่า คาร์สัน ตัวละครจากโทรทัศน์ตอนพิเศษเรื่อง พ็อกเก็ตมอนสเตอร์ มิวทู! ฉันยังอยู่ที่นี่
# จัตตาแห่งเดนมาร์ก
จัตตาแห่งเดนมาร์ก หรือเป็นที่รู้จักในพระนามว่า จูดิธ (Judith) (ค.ศ. 1246 - 1286/95) ทรงเป็นเจ้าหญิงเดนมาร์ก เป็นหนึ่งในพระราชธิดาของพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงจัตตาเป็นพระขนิษฐาในสมเด็จพระราชินีโซเฟียแห่งสวีเดนและสมเด็จพระราชินีอิงเงอบอร์กแห่งนอร์เวย์ และเป็นพระเชษฐภคินีในเจ้าหญิงอักเนสแห่งเดนมาร์ก เจ้าหญิงจัตตาได้กลายเป็นพระสนมในพระเชษฐภาดา (พี่เขย) คือ พระเจ้าวัลเดมาร์แห่งสวีเดน ในช่วงเวลาสั้นๆ เจ้าหญิงจัตตาทรงเป็นสมาชิกราชวงศ์แอสตริดเซน
พระชนม์ชีพ
ในค.ศ. 1250 ขณะที่เจ้าหญิงจัตตาทรงมีพระชนมายุเพียง 4 พรรษา พระราชบิดาได้ถูกลอบปลงพระชนม์ พระราชมารดาของพระนางได้เสกสมรสใหม่กับบูร์ชาดที่ 8 เคานท์แห่งเคอร์ฟูร์ต-โรเซินบูร์ก พระเชษฐภคินีของเจ้าหญิงจัตตาทั้งสองพระองค์ได้แก่ เจ้าหญิงโซเฟียและเจ้าหญิงอิงเงอบอร์กได้อภิเษกสมรสออกจากราชสำนักไป ในขณะที่เจ้าหญิงจัตตาและเจ้าหญิงอักเนส พระขนิษฐา ประทับอยู่ในอารามนักบุญอักเนส, รอสคิลด์ ทั้งเจ้าหญิงจัตตาและเจ้าหญิงอักเนสไม่ทรงมีความสุขกับพระชนม์ชีพในฐานะนางชีที่ยากลำบากและโดดเดี่ยวได้Translation from Swedish Wikipedia

ใคนค.ศ. 1269 พระเชษฐภคินีองค์ใหญ่คือ สมเด็จพระราชินีโซเฟียแห่งสวีเดน ได้เสด็จเยี่ยมสถานฝังพระบรมศพของพระราชบิดาและเสด็จเยี่ยมเยือนพระขนิษฐาทั้งสองในรอสคิลด์ ในค.ศ. 1272 เจ้าหญิงจัตตาได้รับพระบรมราชานุญาตให้เสด็จไปประทับที่สวีเดน แต่ที่นั่นทรงกลายเป็นพระสนมในพระเจ้าวัลเดมาร์แห่งสวีเดน ผู้เป็นพระเชษฐภาดา เรื่องอื้อฉาวนี้ทำให้เจ้าหญิงจัตตาทรงพระครรภ์และมีบุตรนอกสมรสใน ค.ศ. 1273 บุตรชายได้รับการตั้งชื่อว่า อีริค แม้ว่าจะมีการถกเถียงในกรณีนี้อยู่Brenner, p. 270 ในปีถัดมา เจ้าหญิงจัตตาทรงถูกส่งกลับไปยังอารามนักบุญอักเนทา และกษัตริย์วัลเดมาร์ทรงต้องจาริกแสวงบุญไปยังกรุงโรมเพื่อขอการอภัยโทษจากสมเด็จพระสันตะปาปา ตามพงศาวดารบันทึกว่า สมเด็จพระราชินีโซเฟียทรงมีพระราชดำรัสว่า "ข้าฯ จะไม่มีวันหมดสิ้นซึ่งความเศร้าโศก ขอสาปแช่งในวันนั้น วันที่น้องสาวของข้าฯ ได้เดินทางมาเหยียบแผ่นดินสวีเดน"Christer Öhman (Swedish): Helgon, bönder och krigare. Berättelser ur den svenska historien (Saints, farmers and warriors. Stories from the history of Sweden) กษัตริย์วัลเดมาร์และสมเด็จพระราชินีโซเฟียทรงแยกกันประทับ

เจ้าหญิงจัตตาทรงประทับในคอนแวนต์จวบจนสุดท้ายของพระชนม์ชีพ พระเจ้าอีริคที่ 5 แห่งเดนมาร์ก พระญาติของเจ้าหญิงจัตตา ทรงปฏิเสธสิทธิในมรดกของเจ้าหญิงจัตตาและเจ้าหญิงอักเนสที่ควรได้รับจากพระราชบิดาของเหล่าพระนาง อย่างไรก็ตามเรื่องอื้อฉาวนี้ก็ได้รับการปรองดองกันใน ค.ศ. 1284 เมื่อเหล่าภคินีทั้งสองได้รับมรดกRegesta Diplomatica Danica 1348, p. 166 เจ้าหญิงจัตตา หรือ จูดิธ น่าจะสิ้นพระชนม์ราวช่วงค.ศ. 1286 ถึง ค.ศ. 1295 ในช่วงเวลานั้น เจ้าหญิงอักเนสอาจจะได้เสกสมรสกับอีริค ลอร์ดแห่งลังก์เอลันด์ พระญาติ ส่วนพระนางโซเฟียสิ้นพระชนม์ใน ค.ศ. 1286
พงศาวลี
</center>
# พระราชพิธีประกาศแต่งตั้งรัชทายาท
พระราชพิธีประกาศแต่งตั้งรัชทายาท สมเด็จพระจักรพรรดินารูฮิโตะได้ประกาศให้เจ้าชายฟูมิฮิโตะ อากิชิโนะโนะมิยะเป็นรัชทายาทให้ทั้งในและนอกประเทศญี่ปุ่นได้รับทราบ

เนื่องจากพระองค์เป็นพระอนุชาธิราชของสมเด็จพระจักรพรรดินารูฮิโตะ พระองค์จึงได้รับการสถาปนาเป็น โคชิ หรือ สมเด็จพระยุพราช

 ภาพรวม 
เมื่อวันที่ 30 เมษายน ค.ศ. 2019 สมเด็จพระจักรพรรดิอากิฮิโตะ ได้สละราชบัลลังก์ตามกฎราชวงศ์ฉบับพิเศษเกี่ยวกับการสละราชบัลลังก์ของจักรพรรดิ (ฉบับที่ 63 ประกาศเมื่อวันที่ 16 มิถุนายน ค.ศ. 2017) สมเด็จพระจักรพรรดินารูฮิโตะเสด็จขึ้นครองราชบัลลังก์ดอกเบญจมาศเมื่อวันที่ 1 พฤษภาคม ค.ศ. 2019 

ซึ่งพระราชพิธีประกาศแต่งตั้งรัชทายาทเดิมกำหนดจะจัดขึ้นในวันที่ 19 เมษายน ค.ศ. 2020 ครึ่งปีหลังจากพิธีบรมราชาภิเษก (22 ตุลาคม) อย่างไรก็ตาม เมื่อวันที่ 10 เมษายนของปีเดียวกัน โยชิฮิเดะ ซูงะ หัวหน้าเลขาธิการคณะรัฐมนตรีในขณะนั้นเปิดเผยว่า ได้เลื่อนพระราชพิธีออกไปตามการประกาศภาวะฉุกเฉิน เนื่องจากการแพร่ระบาดของไวรัสโคโรน่าสายพันธุ์ใหม่ (โควิด-19) ซึ่งกำลังระบาดไปทั่วโลก

พระราชพิธีประกาศแต่งตั้งรัชทายาทเป็นพระราชพิธีที่จัดขึ้นครั้งแรกตามรัฐธรรมนูญ เช่นเดียวกับพระราชพิธีสละราชบัลลังก์ของสมเด็จพระจักรพรรดิอากิฮิโตะ

เพื่อให้พิธีการที่เกี่ยวข้องกับการสืบราชบัลลังก์ดำเนินไปได้อย่างราบรื่น สำนักพระราชวังจึงได้จัดตั้งคณะกรรมการขึ้นมาชุดหนึ่ง

เมื่อวันที่ 8 ตุลาคม ค.ศ. 2020 คณะรัฐมนตรีภายใต้การนำของนายโยชิฮิเดะ ซูงะ ได้จัดตั้งคณะกรรมการจัดพระราชพิธีประกาศแต่งตั้งรัชทายาท (ตามมติคณะรัฐมนตรีเมื่อวันที่ 12 ตุลาคม ค.ศ. 2018) การประชุมครั้งที่ 11 จัดขึ้นที่ทำเนียบนายกรัฐมนตรี และการประชุมกำหนดให้พระราชพิธีจัดขึ้นในวันที่ 8 พฤศจิกายนของปีเดียวกัน ภายในงานพระราชพิธียกเว้นสมเด็จพระจักรพรรดินารูฮิโตะ สมเด็จพระจักรพรรดินีมาซาโกะ เจ้าชายฟูมิฮิโตะ และนายกรัฐมนตรี ผู้เข้าร่วมงานต้องสวมหน้ากาก ล้างมือด้วยแอลกอฮอล์ เพื่อป้องกันการติดเชื้อ ที่ประชุมจึงตัดสินใจอย่างมีนัยสำคัญคือลดจำนวนผู้เข้าร่วมจากเดิมที่วางแผนไว้ 300 คนเหลือประมาณ 50 คน นอกจากนี้ งานเลี้ยง "Kyūchū kyōen no gi" ซึ่งเจ้าชายและเจ้าหญิงรัชทายาทจะร่วมรับประทานอาหารกับแขกผู้มีเกียรติจะถูกยกเลิกเพื่อป้องกันการแพร่กระจายของไวรัสโควิด-19 (COVID-19)2020年10月9日中日新聞朝刊27面

วันที่ 8 พฤศจิกายน ค.ศ. 2020 (ปีเรวะที่ 2) ประมาณ 11 โมง 15 นาที พระราชพิธีประกาศแต่งตั้งรัชทายาทได้จัดขึ้นเพื่อประกาศให้โลกรู้ว่าเจ้าชายฟูมิฮิโตะได้กลายเป็นรัชทายาทของญี่ปุ่นอย่างเป็นทางการ立皇嗣の礼関係行事等（予定）について（案） 宮内庁 令和2年1月29日立皇嗣の礼 守り刀「壺切御剣」親授も 陛下から秋篠宮さまへ 産経新聞 2020年11月8日 ตั้งแต่เวลา 12:30 น. พิธี 'Kashikodokoro Koreiden Shinden Niesshunogi' จะจัดขึ้นที่พระราชวังหลวงโตเกียวซึ่งเจ้าชายฟูมิฮิโตะ อากิชิโนะโนะมิยะ จะเสด็จเข้าสู่พระราชวังหลวงเป็นครั้งแรกหลังจากที่ได้เป็นรัชทายาทพร้อมด้วยเจ้าหญิงรัชทายาท「賢所皇霊殿神殿に謁するの儀」で賢所に向かわれる秋篠宮さま 時事通信 2020年11月8日

หลังจากเสร็จสิ้นพิธีและงานต่าง ๆ ที่พระราชวังหลวง เจ้าชายฟูมิฮิโตะ และเจ้าหญิงคิโกะ พระชายาได้เสด็จไป พระราชวังหลวงเซนโต (เขตมินาโตะ โตเกียว) เพื่อเข้าเฝ้าสมเด็จพระจักรพรรดิพระเจ้าหลวงและสมเด็จพระจักรพรรดินีพันปีหลวงและเสด็จกลับมายังพระตำหนักอากาซากะซึ่งเป็นที่ประทับ

24 พฤศจิกายน 2020 พิธี "Rei of Rikkoshi" จัดขึ้นที่หอจดหมายเหตุและสำนักพระราชวัง
# อะละวี
อะละวี (อะละวียะฮ์) หรือ นุซัยรี (นุศ็อยรียะฮ์) เป็นสาขาของศาสนาอิสลามนิกายชีอะฮ์ กลุ่มอะละวียกย่องอะลี (อะลี อิบน์ อะบีฏอลิบ) เป็นอิหม่ามคนแรกของสำนักสิบสองอิมาม เชื่อว่ากลุ่มนี้ก่อตั้งในคริสต์ศตวรรษที่ 9 โดยอิบน์ นุศ็อยร์

รายงานจากงานวิจัยของเมฮร์ดาด อิซาดีย์ (Mehrdad Izady) มีอะละวีอยู่ในประชากรซีเรียร้อยละ 17.2 ซึ่งเพิ่มขึ้นจากร้อยละ 11.8 ใน ค.ศ. 2010 และเป็นชนกลุ่มน้อยสำคัญในจังหวัดฮาทัย ประเทศตุรกี และภาคเหนือของประเทศเลบานอน สาขานี้มักสับสนกับลัทธิแอเลวี ซึ่งเป็นลัทธิศาสนาต่างหากในประเทศตุรกี Aringberg-Laanatza, Marianne. “Alevis in Turkey–Alawites in Syria: Similarities and Differences.” In Alevi Identity: Cultural, Religious and Social Perspectives. Edited by Tord Olsson, Elisabeth Özdalga, and Catharina Raudvere, 181–199. Richmond, UK: Curzon, 1998. 

เทววิทยาและพิธีกรรมของอะละวีมีความแตกต่างจากชีอะฮ์สายหลักหลายแบบ เช่น ในช่วงทำพิธี กลุ่มอะละวีดื่มไวน์ในฐานะการเปลี่ยนสภาพของอะลี ในขณะที่มุสลิมกลุ่มอื่น ๆ ห้ามดื่มเครื่องดื่มแอลกอฮอล์ อะละวีส่งเสริมให้ดื่มมันได้แค่พอเหมาะ และพวกเขาเชื่อในเรื่องการกลับชาติมาเกิด
# นโยบายความเป็นส่วนตัว
นโยบายความเป็นส่วนตัว คือคำแถลงหรือเอกสารทางกฎหมาย (ใน กฎหมายความเป็นส่วนตัว) ที่เปิดเผยวิธีการรวบรวม ใช้ เปิดเผย และจัดการข้อมูลของลูกค้าหรือลูกค้าบางส่วนหรือทั้งหมด  ข้อมูลส่วนบุคคลสามารถเป็นอะไรก็ได้ที่สามารถใช้ระบุตัวบุคคลได้ ไม่จำกัดเพียงชื่อของบุคคล ที่อยู่ วันเดือนปีเกิด สถานภาพการสมรส ข้อมูลติดต่อ การออกบัตรประจำตัว และ วันหมดอายุ บันทึกทางการเงิน ข้อมูลเครดิต ประวัติทางการแพทย์ การเดินทางหนึ่งที่ และความตั้งใจที่จะได้รับสินค้าและบริการ McCormick, Michelle. "New Privacy Legislation." Beyond Numbers 427 (2003): 10-. ProQuest. Web. 27 Oct. 2011 ในกรณีของธุรกิจ มักเป็นคำแถลงที่ประกาศนโยบายของคู่สัญญาในการรวบรวม จัดเก็บ และเผยแพร่ข้อมูลส่วนบุคคลที่รวบรวม โดยจะแจ้งให้ลูกค้าทราบถึงข้อมูลเฉพาะที่ถูกเก็บรวบรวม และไม่ว่าจะถูกเก็บเป็นความลับ แบ่งปันกับคู่ค้า หรือขายให้กับบริษัทหรือองค์กรอื่นๆ   นโยบายความเป็นส่วนตัวมักแสดงถึงการปฏิบัติที่กว้างกว่าและเป็นภาพรวมมากกว่า ตรงข้ามกับคำชี้แจงการใช้ข้อมูลซึ่งมักจะมีรายละเอียดและเฉพาะเจาะจงมากกว่า

เนื้อหาที่แน่นอนของนโยบายความเป็นส่วนตัวบางอย่างจะขึ้นอยู่กับกฎหมายที่บังคับใช้ และอาจจำเป็นต้องระบุข้อกำหนดทั่วขอบเขตทางภูมิศาสตร์และเขตอำนาจศาล ประเทศส่วนใหญ่มีกฎหมายและแนวทางปฏิบัติของตนเองว่าใครเป็นผู้ครอบคลุม ข้อมูลใดบ้างที่สามารถรวบรวมได้ และสามารถใช้เพื่ออะไร โดยทั่วไป กฎหมายคุ้มครองข้อมูลในยุโรปครอบคลุมทั้งภาคเอกชนและภาครัฐ กฎหมายว่าด้วยความเป็นส่วนตัวไม่เพียงแต่บังคับใช้กับการดำเนินงานของรัฐบาลเท่านั้น แต่ยังรวมถึงองค์กรเอกชนและธุรกรรมทางการค้าด้วย 

ข้อกำหนดความเป็นส่วนตัวทางอินเทอร์เน็ต (CalOPPA) กำหนดให้เว็บไซต์ที่รวบรวม ข้อมูลส่วนบุคคลที่สามารถระบุตัวตนได้ (PII) จากผู้อยู่อาศัยในแคลิฟอร์เนียต้องโพสต์นโยบายความเป็นส่วนตัวของตนอย่างเด่นชัด